open-index/open-wikipedia-markdown huggingface dataset:
Αντιρόβυθος

Η **Αντιρόβυθος** (τουρκ. *Sedefada*, αρχαίο ελληνικό όνομα **Τερέβινθος**, που σημαίνει *νέφτι*) είναι ένα από τα μικρότερα νησιά του συμπλέγματος των Πριγκηπονήσων στη θάλασσα του Μαρμαρά, στην Τουρκία με έκταση 0,15 τ.χλμ.

Βρίσκεται ανατολικά της Πριγκήπου και κατοικείται μόνο το καλοκαίρι. Το τουρκικό της όνομα σημαίνει *νησί του σεντεφιού*, ενώ το αρχαίο της όνομα είναι *Τερέβινθος*, μάλλον λόγω των πολλών ομώνυμων φυτών που φύονταν εκεί.

## Το όνομα

Ο Ρωμαίος ιστορικός Πλίνιος ο Πρεσβύτερος στο έργο του «Φυσική Ιστορία» την ονομάζει «*Ερεβινθώδη νήσο*». Παραλλαγμένη αυτή η ονομασία έφτασε μέχρι τις ημέρες μας: στα βυζαντινά χρόνια ως «*Τερέβινθος*», αργότερα ως «*Αντιρόβινθος*», «*Αντερόβιθος*» και τελικά «*Αντιρόβυθος*». Οι ξένοι περιηγητές τη σημειώνουν είτε ως «*Ile de Lapins*» είτε ως «*Coniglio*», από τα αγριοκούνελα που ζούσαν στο νησάκι. Η παλιότερη αναφορά της ονομασίας με τη σημερινή της μορφή είναι του 1545 από τον Pierre Gylli, ο οποίος τη σημειώνει ως «*Anterovitos*».

Οι Τούρκοι μετέφρασαν την ονομασία ως «*Tavsanle ada*» και «*Tavsan adase*» για να τη μετατρέψουν αργότερα σε «*Sedef adasi*», δηλαδή «*νησί του Απήγανου*», από το φυτό που αφθονεί στη γενικά φτωχή σε βλάστηση βραχώδη επιφάνειά της.

## Ιστορικές αναφορές

Το βραχώδες και αφιλόξενο τοπίο της προσέλκυε ανέκαθεν ερημίτες μοναχούς, αλλά η φυσιογνωμία που συνδέθηκε με την Αντιρόβυθο ήταν ο Πατριάρχης Ιγνάτιος. Το 858 ο Ιγνάτιος καθαιρέθηκε από τον πατριαρχικό θρόνο από τον αυτοκράτορα Μιχαήλ Γ΄ Μέθυσο και βρήκε καταφύγιο στο νησί ιδρύοντας μικρό μοναστήρι, ερείπια του οποίου υπάρχουν μέχρι σήμερα. Έναν αιώνα αργότερα, στα 944, στο μοναστήρι αυτό εξορίστηκε ο αρχομανής υιός του Ρωμανού Λεκαπηνού, Κωνσταντίνος, όπως αναφέρει ο Γεώργιος Κεδρηνός.  

Η «*εν Τερεβίνθω μονή*» αναφέρεται το 1158 σε χρυσόβουλλο του Μανούηλ Α΄ Κομνηνού, στο οποίο υπάρχουν αναφορές και στα άλλα μοναστήρια των Πριγκηπονήσων. Λίγο αργότερα, στα 1178 περίπου, ανακαινίστηκε από τον πατριάρχη Θεοδόσιο Α΄ Βοραϊδιώτη, ο οποίος κατέφυγε στη μονή μετά την καθαίρεση του από τον πατριαρχικό θρόνο.

Στα χρόνια της Άλωσης η μονή είχε ήδη εγκαταλειφθεί. Είναι άγνωστο όμως πότε και υπό ποιες συνθήκες έγινε αυτό. Έκτοτε το νησί έμεινε ακατοίκητο, όπως αναφέρεται από Ευρωπαίους, Τούρκους και Έλληνες συγγραφείς ή περιηγητές, οι οποίοι το επισκέπτονταν καμιά φορά για να κυνηγήσουν τα αγριοκούνελα και αναφέρονται στα ερείπια της βυζαντινής μονής. Κάποιοι μάλιστα τα έσκαψαν αναζητώντας θησαυρούς.

## Νεότερη εποχή

Το 1950 το νησί έγινε ιδιοκτησία του Şehsuvar Menemencioğlu. Στη συνέχεια, η γη του νησιού χωρίστηκε σε οικόπεδα, ρυμοτομήθηκε και πουλήθηκε σε ιδιώτες που ενδιαφέρονταν για την ανέγερση παραθεριστικών κατοικιών. Κτίστηκαν πολυτελείς επαύλεις και απέκτησε προκυμαία, στην οποία αράζουν τα σκάφη.

## Πηγές

* Ακύλα Μήλλα, «Πριγκηπόνησα», εκδ. ΤΑ ΝΕΑ, 2008.

Κατηγορία:Πριγκηπόννησα
Φλωράκης

Το επώνυμο **Φλωράκης** μπορεί να αναφέρεται:

*Στον πολιτικό Χαρίλαο Φλωράκη, ιστορικό ηγέτη του ΚΚΕ
*Στον Ηλία Φλωράκη, σύγχρονο Έλληνα συγγραφέα
Συνασπισμός

Ο όρος **Συνασπισμός** σημαίνει κυρίως συνδυασμό πολιτικών ομάδων ή δυνάμεων με προσωρινό συνήθως χαρακτήρα και εξειδικευμένες αντικειμενικές επιδιώξεις. Παρότι ο όρος αυτός χρησιμοποιείται συνηθέστερα για πολιτικά κόμματα με συγκεκριμένες κατευθυντήριες γραμμές επί κοινοβουλευτικών ή εκλογικών στόχων (σκοπούς) ή ακόμα και σε πολιτικούς σχηματισμούς ενάντια δεδομένης κομματικής γραμμής, ο *συνασπισμός* μπορεί ν΄ αναφέρεται και σε μια προσωρινή συμμαχία μεταξύ Κρατών *για χάρη κοινής δράσης και όχι απαραίτητα μόνο πολεμικής*.

## Εξωτερικοί σύνδεσμοι

Κατηγορία:Πολιτική ορολογία
Μονή Κάτω Παναγιάς

Η **Ιερά Μονή Γεννήσεως Θεοτόκου ή Κάτω Παναγίας** (γνωστότερη ως Κάτω Παναγιάς) ή της οδού της Βρύσεως όπως παλιότερα αναφέρεται στις πηγές, είναι χτισμένη στους πρόποδες του λόφου Περάνθη, 20 λεπτά περίπου δυτικά από την Άρτα, σε ειδυλλιακή τοποθεσία δίπλα στον ποταμό Άραχθο.

## Ιστορία
Ιδρύθηκε το 1250 από τον δεσπότη της Ηπείρου Μιχαήλ Β΄ Δούκα και τη σύζυγό του, μετέπειτα Αγία, Θεοδώρα (εορτή 11 Μαρτίου). Η ίδρυσή της συμπίπτει με την περίοδο που ήκμαζε το Δεσποτάτο της Ηπείρου.

Το όνομα Κάτω Παναγιά, δόθηκε στη μονή για να διακρίνεται σε σχέση με την Παρηγορήτισσα, η οποία είναι κτισμένη σε ψηλότερο επίπεδο απ΄ αυτό της μονής. Είναι ένα από τα τρία μοναστήρια που ο Μιχαήλ έχτισε ως ένδειξη της ειλικρινούς μετανοίας του (όπως μας πληροφορεί ο βιογράφος της Αγίας Θεοδώρας Ιώβ μοναχός (ιζ΄ αιων.) για τη συζυγική απιστία στην οποία περιέπεσε με μία αρτινή αρχόντισσα, την Γαγγρινή, από τη οποία μάλιστα απέκτησε και δύο νόθους γιούς. Οι άλλες δύο μονές είναι της Παναγίας των Βλαχερνών, στο ομώνυμο χωριό του δήμου Βλαχέρνας και του Αγίου Γεωργίου, όπου και ο σημερινός ναός της Αγίας Θεοδώρας εντός της πόλεως της Άρτας. Σε αυτή την τελευταία μάλιστα η Αγία Θεοδώρα έζησε ως μοναχή τα τελευταία 10 χρόνια της ζωής της μέχρι και της κοιμήσεώς της το 1280, οπότε και η μονή μετονομάστηκε σε μονή της Αγίας Θεοδώρας.

## Το καθολικό
Από το αρχικό κτηριακό συγκρότημα σώζεται μόνο το καθολικό, εκπληκτικής αρχιτεκτονικής σταυρεπίστεγος ναός, με κεραμικό περίτεχνο διάκοσμο και εντοιχισμένους όγκους μαρμάρου παρμένους από τα ερείπια της γειτονικής Αμβρακίας, στη δυτική εξωτερική πλευρά του οποίου υπάρχει ευδιάκριτο το μονόγραμμα του Μιχαήλ Δούκα, δεσπότου της Ηπείρου κατά τα χρόνια 1237 - 1270. Ο ναός είναι αγιογραφημένος σε διάφορες περιόδους με αρχαιότερη εκείνη του διακονικού που φέρεται ως σύγχρονη της κατασκευής του, δηλαδή τα μέσα του 13ου αιώνα. Όσον αφορά τα κελλιά και τα άλλα βοηθητικά κτίρια είναι μεταγενέστερα.

## Σύγχρονη ιστορία
Μέχρι το 1953 η μονή ήταν ανδρώα, οπότε και μετατράπηκε σε γυναικεία όταν ήταν μητροπολίτης Άρτης ο μετέπειτα αρχιεπίσκοπος Αθηνών Σεραφείμ (Τίκας). Πρώτη Ηγουμένη της Μονής διετέλεσε η μακαριστή μοναχή ηπειρωτικής καταγωγής (Μέτσοβο) Γερόντισσα Αγνή Παπαδημητρίου, χάρη στη οποία η Μονή ξαναβρήκε ζωή και απέκτησε τη μορφή την οποία σήμερα βλέπουμε. Η μονή συνεχίζει και λειτουργεί ως γυναικεία με κύρια απασχόληση των μοναχών την υφαντουργία.
Αξίζει να αναφερθεί κανείς και στο ναό του Αγίου Νεομάρτυρα Ζαχαρία του εξ Άρτης, τον οποίο εκ θεμελίων ανήγειρε η Γερόντισσα Αγνή σε χώρο έξω από τον περίβολο της μονής. Στο ναό αυτόν φυλάσσεται η πρωτότυπη εικόνα του Αγίου, που μαρτύρησε στην Πάτρα.

## Εξωτερικοί σύνδεσμοι
*Υπουργείο Πολιτισμού 
*Φωτογραφίες
*Γερόντισσα Αγνή Παπαδημητρίου (1918 - 1999)- Ηγουμένη Κάτω Παναγιάς Άρτας
*Περιοδικό  Μοναχική Έκφραση τ. 25 (2008): Η μακαριστή γερόντισσα Αγνή Παπαδημητρίου

### Ψηφιακό αρχείο ΕΡΤ
* 

## Πηγές
*Γεωργίου Λαδά, «Συνοπτική Ιστορία της Ιεράς Μονής Κάτω Παναγιάς», (Αθήναι 1982),σελ.9/16.*

## Παραπομπές


Κατω Παναγιας
Κατηγορία:Μονές της Μητρόπολης Άρτης
Κατω Παναγια
Εριχθόνιος

Ο **Εριχθόνιος** ήταν μυθικός βασιλιάς της Αθήνας. Βασίλεψε αφού εξόρισε από τον θρόνο τον Αμφικτύονα. Σύμφωνα με τη μυθολογία ήταν μισός άνθρωπος και μισός φίδι. Ήταν αυτός που τοποθέτησε το ξύλινο άγαλμα της Αθηνάς σε ναό αφιερωμένο στη θεά (στους κλασικούς χρόνους φυλασσόταν στο Ερέχθειο) και ίδρυσε γιορτή προς τιμή της, τα Αθήναια. Αργότερα ο Θησέας όταν ένωσε όλες τις αθηναϊκές κοινότητες σε μία, μετονόμασε τη γιορτή σε Παναθήναια.

## Καταγωγή
Υπάρχουν δύο εκδοχές για την καταγωγή του Εριχθόνιου. Η πρώτη τον θέλει γιο του θεού Ηφαίστου και της Ατθίδος, κόρης του βασιλιά της Αθήνας Κραναού, από την οποία πήρε το όνομα της η Αττική. Η δεύτερη εκδοχή του μύθου αναφέρει ως γονέα του τον Ήφαιστο, του οποίου το σπέρμα δέχτηκε η γη στη θέα της νεογέννητης Αθηνάς. Σύμφωνα με τον μύθο ο Εριχθόνιος γεννήθηκε ως φίδι. Η Αθηνά τον έκλεισε σε ένα καλάθι και τον εμπιστεύτηκε στις τρεις κόρες του Κέκροπα, Έρση, Πάνδροσο και Άγραυλο, με την εντολή να μην το ανοίξουν. Μόνο η Πάνδροσος υπάκουσε όμως στη θεά. Όταν οι άλλες δύο κοπέλες άνοιξαν το καλάθι, αντίκρισαν ένα μωρό τυλιγμένο με δύο φίδια. Ο τρόμος τους ήταν τέτοιος, που έπεσαν από τον βράχο της Ακρόπολης. Η Αθηνά όταν κατάλαβε ίτι οι κόρες του Κέκροπα πέθαναν, από τα νεύρα της εκτόξευσε έναν βράχο από την Ακρόπολη, και έτσι δημιουργήθηκε ο Λυκαβηττός. Κατά μία άλλη εκδοχή, όταν οι κόρες του Κέκροπα άνοιξαν το καλάθι, είδαν μόνο το φίδι, και αφού έπεσαν από την Ακρόπολη, το φίδι κρύφτηκε στην ασπίδα τής Αθηνάς. Η θεά τον μεταμόρφωσε σε άνθρωπο, τον μεγάλωσε, και του δίδαξε πρώτα να ιππεύει άμαξα με τέσσερα άλογα (*τέθριππο*). Σύμφωνα πάλι με τον Απολλόδωρο, ο Εριχθόνιος ήταν παιδί, που είχε ως φρουρό ένα φίδι.

## Η Δυναστεία τού Εριχθόνιου
Ο Εριχθόνιος νυμφεύτηκε τη νύμφη Πασιθέα και απέκτησαν έναν γιό, τον Πανδίονα Α'. Ο Πανδίονας Α΄ έκανε με τη νύμφη Ζευξίππη δύο κόρες, την Πρόκνη και τη Φιλομήλα, και δύο γιους, τον Ερεχθέα και τον Βούτη. Γιος του Ερεχθέα ήταν ο Κέκροπας ο νεότερος, τού οποίου ο γιος, ο Πανδίονας Β΄ ήταν ο πατέρας τού Αιγέα και παππούς τού ήρωα Θησέα.

## Γενεαλογία

## Παραπομπές


Κατηγορία:Μυθικοί βασιλείς της Αθήνας
Άραξος (ακρωτήριο)

thumb|right|270px|Το ακρωτήριο Άραξος
Ο **Άραξος** ή **Κάβο Πάπας** ή **Καλογριά** είναι ακρωτήριο της Αχαΐας στα δυτικά του νομού, το οποίο από την αρχαιότητα θεωρείται το σύνορο μεταξύ Αχαΐας-Ηλείας. 

## Γεωγραφία
Πρόκειται για την ΒΔ. εσχατιά της Πελοποννήσου και το ΝΔ. κέρας του Πατραϊκού κόλπου. Απέχει 30 ναυτικά μίλια από την Πάτρα και το 1877 εκεί τοποθετήθηκε φάρος που φαινόταν από απόσταση 8 μιλίων.

Το ακρωτήριο αυτό που αποτελεί αμμώδη γλώσσα που τερματίζει προς Ν. στα λεγόμενα Μαύρα βουνά, όπου νότια βρίσκεται η λίμνη Προκόπου (λιμνοθάλασσα Προκόπου) και οι παραλίες Γιανισκάρι και Καλόγρια ενώ ανατολικά η ομώνυμη λίμνη Αράξου (λιμνοθάλασσα Πάπα ή Καλόγρια). Είναι ιδιαίτερα επικίνδυνο λόγω των συνεχών προσχώσεων από την ύλη των ποταμών Αχελώου και Ευήνου που δημιουργούν προσχωματικά βέλη, ένεκα των θαλασσίων ρευμάτων, δημιουργώντας έτσι ένα υφαλοπλαίσιο βάθους μέχρι 5 οργιές και σε απόσταση ενάμισι μιλίου όπου τα νερά καθίστανται αβαθή. Ασφαλής όρμος προσέγγισης θεωρείται η ανατολική σχηματιζόμενη αγκάλη, 2,5 μίλια ανατολικά και νότιοανατολικά του ακρωτηρίου, που φέρει εξ αυτού το όνομα "Καραβοστάσι".

## Ιστορία
Κατά την αρχαιότητα ήταν το σύνορο Αχαΐας - Ηλείας. Ο Άραξος είναι ένα από τα περίδοξα ελληνικά ακρωτήρια όπου εν όψει αυτού κατά την Ελληνική Επανάσταση του 1821 συνέβη η περίφημη ναυμαχία των Πατρών.

## Λοιπά στοιχεία
Στην ίδια περιοχή υπάρχει μικρός οικισμός που φέρει το όνομα του ακρωτηρίου ο οποίος είναι γνωστότερος με την παλιότερη του ονομασία, δηλ. Παραλίμνη. 

Το ακρωτήριο δεν θα πρέπει να συγχέεται με το ομώνυμο ακρωτήριο "Κάβο Πάπας" της ΝΔ. εσχατιάς της Ικαρίας.

## Παραπομπές και σημειώσεις


Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Ακρωτήρια της Αχαΐας
Κατηγορία:Εθνικό Πάρκο υγροτόπων Κοτυχίου Στροφυλιάς
Κρατικός Αερολιμένας Αράξου

Ο **Κρατικός Αερολιμένας Αράξου** (συντομογραφίες: IATA: **GPA**, ICAO: **LGRX**, ΥΠΑ: **ΚΑΑΞ**) εξυπηρετεί όλο το Νομό Αχαΐας και βρίσκεται κοντά στον Άραξο, στα δυτικά του νομού, στον καλλικρατικό Δήμο Δυτικής Αχαϊας σε απόσταση 45 χιλιομέτρων από την Πάτρα. Είναι κυρίως στρατιωτικό αεροδρόμιο και φιλοξενείται στις εγκαταστάσεις της 116 Πτέρυγας Μάχης. Ωστόσο, εξυπηρετεί και αρκετές πτήσεις της πολιτικής αεροπορίας από και προς ευρωπαϊκούς προορισμούς, ιδίως τους καλοκαιρινούς μήνες. Δέχεται κυρίως ναυλωμένες πτήσεις *(charter)*, ενώ για άλλες πτήσεις απαιτείται άδεια.

## Ιστορικά στοιχεία
Το αεροδρόμιο άρχισε να κατασκευάζεται το 1940, αλλά λόγω του Β΄ Παγκοσμίου Πολέμου δεν πρόλαβε να ολοκληρωθεί. Οι Γερμανοί συνέχισαν τα έργα και τελικά η κατασκευή του ολοκληρώθηκε το 1941. Για ένα μικρό διάστημα, έως το 1946, την διοίκησή του είχε αναλάβει η Βρετανική Βασιλική Αεροπορία (RAF).

Το πολιτικό αεροδρόμιο ξεκίνησε την λειτουργία του στις 30 Απριλίου 1984. Το 2004 το δάπεδο στάθμευσης αεροσκαφών επεκτάθηκε, ενώ το 2007 παραδόθηκε σε χρήση ο νέος αεροσταθμός.

## Αεροπορική βάση Αράξου
Το αεροδρόμιο του Αράξου ξεκίνησε τη λειτουργία του ως στρατιωτικό το 1936, αλλά η κατασκευή του διαδρόμου δεν ολοκληρώθηκε πριν το 1941, παρά μόνο όταν στον χώρο εγκαταστάθηκε το πρώτο Ραντάρ στην Ελλάδα.

Το αεροδρόμιο από τον Μάιο του 1969 αποτελεί βάση της 116 Πτέρυγας Μάχης της Πολεμικής Αεροπορίας και από τον Απρίλιο 1962 και της *116 Σμηναρχίας Μάχης*. Σήμερα περιλαμβανει την 336 Μοίρα Βομβαρδιστικών και την 335 Μοίρα.

## Υποδομές
Το αεροδρόμιο βρίσκεται σε υψόμετρο 14 μέτρα από τη στάθμη της θάλασσας. Διαθέτει έναν διάδρομο μήκους 3.352 μέτρων, με επιφάνεια από σκυρόδεμα. Η διεύθυνση του διαδρόμου είναι 18/36. Ο διάδρομος διαθέτει φωτισμό και ραδιοβοηθήματα τύπου TACAN και VOR-DME.

## Συγκοινωνία
Ο αερολιμένας Αράξου βρίσκεται 45 χιλιόμετρα δυτικά της Πάτρας και 60 χιλιόμετρα βόρεια του Πύργου. Υπάρχουν δρομολόγια λεωφορείων από τη Πάτρα προς τον Άραξο. Έχει μελετηθεί μελλοντική σύνδεση με τον προαστιακό σιδηρόδρομο της Πάτρας έως και την Καλογριά.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* Κρατικός Αερολιμένας Αράξου - Υπηρεσία Πολιτικής Αεροπορίας
* Αεροδρόμιο Αράξου - Πολεμική Αεροπορία 

Αραξος
Αραξος
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Μεταφορές στη Δυτική Ελλάδα
300 (κόμικς)

thumb|Το ''300'' επανεκδόθηκε σε «widescreen» μορφή.
Το **300** είναι ένα κόμικς με κείμενα και σχέδια του Φρανκ Μίλερ και χρώματα από την Λιν Βάρλεϊ. Το κόμικς παρουσιάζει τη μάχη των Θερμοπυλών και των γεγονότων που οδήγησαν σε αυτή, από την πλευρά του Λεωνίδα, του βασιλιά της Αρχαίας Σπάρτης. Ο Φρανκ Μίλερ εμπνεύστηκε την ιδέα από μία ταινία του 1962, *Οι 300 Σπαρτιάτες*, την οποία είχε παρακολουθήσει μικρός. Ήρθε μάλιστα και στην Ελλάδα και επισκέφθηκε ο ίδιος τις Θερμοπύλες στα πλαίσια της έρευνάς του πριν τη δημιουργία της ιστορίας.

Το *300* εκδόθηκε αρχικά ως μια σειρά πέντε τευχών από την Dark Horse Comics. Το πρώτο από αυτά εκδόθηκε το Μάιο του 1998. Τα τεύχη είχαν τα ονόματα *Τρόμος*, *Καθήκον*, *Δόξα*, *Μάχη* και *Νίκη*. Η σειρά κέρδισε τρία βραβεία Eisner το 1999. Το έργο επανεκδόθηκε σε ένα τόμο με σκληρό εξώφυλλο το 1999. Στην Ελλάδα ο τόμος κυκλοφορεί από την Μαμούθ COMIX.

Η ταινία 300 που κυκλοφόρησε στις αίθουσες τον Μάρτιο του 2007 είναι μεταφορά του κόμικς αυτού στον κινηματογράφο, όπως και το Sin City, έργο επίσης του Φρανκ Μίλερ.

## Δείτε επίσης

* Η μάχη των Θερμοπυλών στην τέχνη και τη λαϊκή κουλτούρα

## Εξωτερικοί σύνδεσμοι
* Το "300" στη σελίδα της Dark Horse 
* Παρουσίαση και περίληψη στο site της ΜΑΜΟΥΘ

Κατηγορία:Αμερικανικά κόμικς
Κατηγορία:Αρχαία Ελλάδα στη μυθοπλασία
Δράκουλας

Το όνομα **Δράκουλας** μπορεί κυρίως να αναφέρεται:
* Βλαντ Γ΄ Τσέπες ο Παλουκωτής
* Δράκουλας (φανταστικός χαρακτήρας)
* *[[Δράκουλας (βιβλίο)|Δράκουλας]]* (βιβλίο)

## Ταινίες
* *[[Ο Κόμης Δράκουλας (ταινία του 1931)]]*
* *[[Δράκουλας (ταινία, 1958)]]*
* *[[Κόμης Δράκουλας: Φυγή απ' τα Καρπάθια]]*
* *[[Δράκουλας (ταινία 1992)]]*
Κάστρο Χώρας Κυθήρων

Το **Κάστρο Χώρας Κυθήρων** είναι χτισμένο σε μεγάλη υπερυψωμένη έκταση στη Χώρα των Κυθήρων, με θέα στο νότο. Διατηρείται σε αρκετά καλή κατάσταση και αποτελεί σημαντικό τουριστικό αξιοθέατο.

## Ιστορία και περιγραφή
Το σημερινό κάστρο χτίστηκε από τους Ενετούς τον 16ο αιώνα, αν και σύμφωνα με διάφορες πηγές κάποιο βυζαντινό φρούριο υπήρχε στο ίδιο σημείο από τον 13ο αιώνα. Κατά την ενετοκρατία η Χώρα αναπτύχθηκε αρκετά και ο οικισμός απλώθηκε στις περιοχές γύρω από το κάστρο. Τόσο μέσα όσο και γύρω από το κάστρο υπάρχει ένας μεγάλος αριθμός ναών οι οποίοι σήμερα προστατεύονται αφού πολλοί από αυτούς χρονολογούνται ήδη από τον 15ο αιώνα. Στο εσωτερικό του δεσπόζει ο ναός της Παναγίας της Μυρτιδιώτισσας που θεωρείται η προστάτιδα του νησιού. Ο ναός αυτός ήταν καθολικός μέχρι το 1806. Πιο δίπλα βρίσκεται και το Παλάτι των Προβλεπτών στο οποίο σήμερα στεγάζεται το Ιστορικό Αρχείο Κυθήρων που περιέχει έγγραφα από το 1560.

## Εξωτερικοί σύνδεσμοι
* 
* Κάστρο Χώρας Κυθήρων

Κατηγορία:Κύθηρα
Κατηγορία:Κάστρα των Κυθήρων
Κατηγορία:Βυζαντινά κάστρα στην Ελλάδα
Πατριάρχης Στέφανος Α΄

Ο **Στέφανος Α΄** (Νοέμβριος 867 - 18 Μαΐου 893) ήταν Οικουμενικός Πατριάρχης Κωνσταντινουπόλεως από το 886 έως το 893.

Ήταν αδελφός του αυτοκράτορα Λέοντος ΣΤ΄ του Σοφού και γιος της Ευδοκίας Ιγγερίνης και, επισήμως, του αυτοκράτορα Βασιλείου Α΄. Καθώς όμως η μητέρα του ήταν ερωμένη του αυτοκράτορα Μιχαήλ Γ΄, είναι πολύ πιθανόν αυτός να είναι ο πραγματικός του πατέρας (όπως και του αδελφού του Λέοντα).

Γεννήθηκε το 867. Ευνουχίστηκε από τον Βασίλειο Α΄ και από μικρός κατευθύνθηκε προς εκκλησιαστική σταδιοδρομία. Ήταν μαθητής του Πατριάρχη Φώτιου, του οποίου διετέλεσε και σύγκελλος. Tον διαδέχτηκε το 886, σε ηλικία 19 ετών, κατ' επιλογή του Αυτοκράτορα αδελφού του. Καθώς η Μητρόπολη Ηρακλείας ήταν σε χηρεία, χειροτονήθηκε από τον Μητροπολίτη Καισαρείας Θεοφάνη.

Ήταν άνθρωπος βαθιά ευσεβής. Ως Πατριάρχης συμμετείχε στην ανακομιδή των λειψάνων του Μιχαήλ Γ΄ στον Ναό των Αγίων Αποστόλων από τον Λέοντα ΣΤ'. Αναφέρεται ότι όταν αρρώστησε βαριά εξαιτίας της ασκητικής του ζωής, θεραπεύτηκε χρησιμοποιώντας το αγίασμα της Ζωοδόχου Πηγής της Μπαλουκλιώτισσας. Κατόπιν αυτού, σε ένδειξη ευγνωμοσύνης, έντυσε την Ιερά Τράπεζα του Ναού αυτού με τα άμφιά του. Χρησιμοποίησε τις βασιλικές συγγενικές του σχέσεις για τη βοήθεια των φτωχών. Πέθανε τον Μάιο του 893 σε ηλικία 26 ετών.

Η Ορθόδοξη Εκκλησία τον ανακήρυξε άγιο και τιμά τη μνήμη του στις 18 Μαΐου.

## Παραπομπές


## Πηγές
* 
* 
* 

Στεφανος Αγι
Στεφανος Α
Κατηγορία:Βυζαντινοί του 9ου αιώνα
Κατηγορία:Επίσκοποι του 9ου αιώνα
Φάρος ομίχλης

Ως **Φάροι ομίχλης** (fog detector lights) χαρακτηρίζονται ειδικοί φάροι (μηχανές) που εγκαθίστανται στις συνήθεις Φαροικίες και χρησιμεύουν για την αυτόματη αποκάλυψη ύπαρξης ομίχλης, τόσο κατά την ημέρα όσο και κατά την νύκτα.

Οι Φάροι αυτού του είδους εκπέμπουν ισχυρά υποκύανο λευκή αναλαμπή με την οποία «σαρώνουν» ορισμένο τομέα του ορίζοντα διάρκειας περίπου ενός δευτερολέπτου. Όταν η δέσμη της σάρωσης αυτοφωτίζεται (δηλαδή γίνεται αντιληπτή και από άλλες κατευθύνσεις) τότε υφίσταται ομίχλη και ενεργοποιείται το υφιστάμενο σύστημα εκπομπής των ηχητικών σημάτων ομίχλης.

Κατηγορία:Φάροι
Παλέρμο (αποσαφήνιση)

Το **[[Παλέρμο]]** είναι η πρωτεύουσα και μεγαλύτερη πόλη της Σικελίας στην Ιταλία.

Η ονομασία **Παλέρμο** μπορεί επίσης να αναφέρεται στα ακόλουθα:
* Παλέρμο (επαρχία), επαρχία στη βορειοδυτική Σικελία, στην Ιταλία, όπου βρίσκεται και η προαναφερθείσα πόλη.
* Unione Sportiva Città di Palermo, ποδοσφαιρική ομάδα που αγωνίζεται στην πρώτη κατηγορία του ιταλικού ποδοσφαιρικού πρωταθλήματος
*Παλέρμο, Μπουένος Άιρες, συνοικία της πρωτεύουσας της Αργεντινής
*Διάφορες πόλεις στις Ηνωμένες Πολιτείες:
**Παλέρμο, Καλιφόρνια
**Παλέρμο, Μέιν
**Παλέρμο, Νέα Υόρκη
**Παλέρμο, Βόρεια Ντακότα
*Παλέρμο, Ουρουγουάη, πόλη στο γεωγραφικό διαμέρισμα Φλορίδα
*Τμήμα του επεξεργαστή AMD Sempron

## Βλέπε επίσης
* Κλίμακα Παλέρμο (αγγλ. Palermo Technical Impact Hazard Scale)
* Παλέρμο (Παιχνίδι) Ένα παιχνίδι που παίζεται συνήθως με τράπουλα και μοιάζει με το γνωστό παιχνίδι "Μαφία"
Real Comics

right|200px|thumb|Το εξώφυλλο του πρώτου τεύχους
Το **Real Comics** είναι ελληνικό περιοδικό κόμικς που εκδίδεται από την εταιρεία Ψυχής τα Λαμπυρίσματα.

Το «Real Comics» είναι ένα περιοδικό ανθολογίας με διάφορες ιστορίες που δημοσιεύονται είτε σε συνέχειες είτε αυτοτελείς. Χαρακτηριστικό της έκδοσης είναι ότι αντίθετα με άλλα παρόμοια περιοδικά περιέχει ιστορίες αποκλειστικά ελλήνων δημιουργών και όχι μεταφράσεις ξένων. Η κυκλοφορία του ξεκίνησε τον Μάρτιο του 2006 και οι σελίδες του είναι ασπρόμαυρες. Υπεύθυνος της ύλης του είναι ο συγγραφέας του Ύψιλον, Βασίλης Χειλάς.

Το «Real Comics» στοχεύοντας στην ανάδειξη νέων ελλήνων δημιουργών κόμικς διοργανώνει ανά εξάμηνο **διαγωνισμούς κόμικς** τόσο στον τομέα του σχεδίου όσο και σε αυτόν του σεναρίου.

Κατηγορία:Ελληνικά περιοδικά κόμικς
54

*Η τρέχουσα σελίδα αφορά το έτος 54 κατά το [[Γρηγοριανό ημερολόγιο]] *

## Γεγονότα
*13 Οκτωβρίου - Ο Ρωμαίος αυτοκράτορας Κλαύδιος δηλητηριάζεται και πεθαίνει κάτω από μυστηριώδεις συνθήκες. Ο 17χρονος θετός γιος του, Νέρων, τον διαδέχεται στο ρωμαϊκό θρόνο.
* Ο Ονήσιμος διαδέχεται τον Στάχυ ως επίσκοπος Βυζαντίου.

## Γεννήσεις

## Θάνατοι

* Ιζάτης Β΄ του Μονοβάζου, Πάρθος υποτελής βασιλιάς (γ. περ. 1)
*13 Οκτωβρίου - Κλαύδιος, Ρωμαίος αυτοκράτορας
*Στάχυς, επίσκοπος Βυζαντίου

Κατηγορία:Έτη
53

*Η τρέχουσα σελίδα αφορά το έτος 53 κατά το [[Γρηγοριανό ημερολόγιο]] *

## Γεγονότα

## Γεννήσεις

*18 Σεπτεμβρίου - Τραϊανός, Ρωμαίος αυτοκράτορας

## Θάνατοι

Κατηγορία:Έτη
55

*Η τρέχουσα σελίδα αφορά το έτος 55 κατά το [[Γρηγοριανό ημερολόγιο]] *

## Γεγονότα
*11 Φεβρουαρίου - Ο Τιβέριος Κλαύδιος Καίσαρας Βρετανικός, διάδοχος της Ρωμαϊκής Αυτοκρατορίας, πεθαίνει κάτω από μυστηριώδεις συνθήκες στη Ρώμη. Το γεγονός αυτό ανοίγει το δρόμο στο Νέρωνα για να γίνει αυτοκράτορας.
*Ο Ρωμαίος αυτοκράτορας Νέρων γίνεται επίσης ύπατος. 

## Γεννήσεις

## Θάνατοι

Κατηγορία:Έτη
Μνασέας ο Πατρεύς

Ο **Μνασέας ο Πατρεύς** γιος του Αθηνίωνα, ήταν αρχαίος συγγραφέας μαθηματικός και γεωγράφος από την Πάτρα. Έζησε τον 2ο με 3ο αιώνα π.χ. και σπούδασε στην Αλεξάνδρεια κοντά στον Ερατοσθένη που εκείνη την εποχή δίδασκε εκεί. Μελέτησε την Αλεξανδρινή βιβλιοθήκη της οποίας τα πολυάριθμα συγγράμματα τον βοήθησαν στην συγγραφή των δικών του έργων. Το 1791 βρέθηκε στην Κέρκυρα μια επιγραφή που μας ανέφερε ότι ζούσε εκεί και πέθανε σε ηλικία 40 ετών αφήνοντας έναν γιο, τον Εύνομο.

## Συγγραφικό έργο
**Δελφικών χρησμών συναγωγή*
**Περί ειδών των ιχθύων και περίπλου γεωγραφικήν περιήγησιν*
**Γεωργικά*
**Περί Ευρώπης*
**Περί Λιβύης*
**Περιηγήσεις και Περίπλους*

## Παραπομπές
*Pietro Cappelletto (ed.), *I frammenti di Mnasea: Introduzione testo e commento.*  (Milan:  Edizioni Universitarie di Lettere Economia Diritto) 2003. (Bryn Mawr Classical Review)
* Pietro Cappelletto, I frammenti di Mnasea: Introduzione testo e commento, LED Edizioni Universitarie, Milano, 2003, ISBN 88-791-209-8
 

Κατηγορία:Έλληνες συγγραφείς
Κατηγορία:Αρχαίοι Αχαιοί
Γκράχαμ Μάστερτον

Ο **Γκράχαμ Μάστερτον** (*Graham Masterton*, Εδιμβούργο, 16 Ιανουαρίου 1946) είναι Βρετανός συγγραφέας τρόμου. Ξεκινώντας αρχικά την καριέρα του ως συντάκτης στο βρετανικό περιοδικό *Mayfair* καθώς και στην βρετανική έκδοση του *Penthouse*, το πρώτο του μυθιστόρημα, *Το Μανιτού*, δημοσιεύθηκε το 1976, ενώ γυρίστηκε αργότερα και σε ταινία. Με τα επόμενα έργα του απέσπασε θετικές κριτικές και κέρδισε διάφορα βραβεία της λογοτεχνίας τρόμου και μυστηρίου, ενώ αρκετά μυθιστορήματά του μεταφέρθηκαν έπειτα στον κινηματογράφο. Εκτός από μυθιστορήματα, ο Μάστερτον έχει γράψει αρκετές συλλογές διηγημάτων, αλλά και κάποια βιβλία που αφορούν οδηγίες για το σεξ.

Ο Μάστερτον ζει σήμερα μαζί με τη γυναίκα του στο Κορκ της Ιρλανδίας.

## Βιβλιογραφία
Ακολουθεί ένας κατάλογος των βιβλίων του Μάστερτον που έχουν εκδοθεί στα ελληνικά. Η χρονολογία αφορά την χρονολογία της πρώτης αγγλικής έκδοσης και όχι της αντίστοιχης ελληνικής.
* **Το Μανιτού** *(The Manitou)*, 1975, μετάφραση: Ροζίνα Μπέρκνερ.
* **Οι Δαίμονες της Νορμανδίας** *(The Devils of D-Day)*, 1978, μετάφραση: Βάλυ Παπαδοπούλου.
* **Η Εκδίκηση του Μανιτού** *(Revenge of the Manitou)*, 1979, μετάφραση: Χριστόδουλος Λιθαρής.
* **Τένγκου** *(Tengu)*, 1983, μετάφραση: Νίκος Ρούσσος.
* **Ο Παρίας** *(The Pariah)*, 1985, μετάφραση: Τάσος Νικογιάννης.
* **Έκσταση Θανάτου** *(Death Trance)*, 1986, μετάφραση: Μαρίνα Τζωρτζακάκη.
* **Καθρέφτης** *(Mirror)*, 1988, μετάφραση: Λίζα Κοσιάδου.
* **Οι Παγιδευμένοι** *(Walkers)*, 1989, μετάφραση: Μαρίνα Τζωρτζακάκη.
* **Ο Άρχοντας του Ψεύδους** *(Master of Lies)*, 1991, μετάφραση: Τάσος Νικογιάννης.
* **Ενταφιασμός** *(Burial)*, 1992, μετάφραση: Π. Κούστας, Χ. Καρακούδα.
* **Αυτοί που Ποτέ δεν Κοιμούνται** *(The Sleepless)*, 1993, μετάφραση: Μαρία Μεσσήνη.
* **Σάρκα και Αίμα** *(Flesh & Blood)*, 1994, μετάφραση: Νίκος Ρούσσος.
* **Σκοτεινό Φάσμα** *(Manitou Man)*, 1998, μετάφραση: Δημήτρης Ισηγόνης.
* **Τραύμα** *(Trauma)*, 2001, μετάφραση: Νίκος Ρούσσος.
* **Αίμα για το Μανιτού** *(Manitou Blood)*, 2004, μετάφραση: Νίκος Ρούσσος.
* **[[Αθώο αίμα]]** *(Innocent Blood)*, 2005, μετάφραση: Ονούφριος Ντοβλέτης.
* **Άπόγονος** *(Descendant)*, 2006, μετάφραση: Βίκυ Μυλωνοπούλου.
***Πορφυρή Χήρα** (*Scarlet Widow*), 2018, μετάφραση: Μαρία Μουντοκαλάκη.

## Παραπομπές


## Εξωτερικοί σύνδεσμοι

* Η επίσημη ιστοσελίδα του Γκράχαμ Μάστερτον
* Μια ολοκληρωμένη βιβλιογραφία του Μάστερτον στα αγγλικά
* Μια συνέντευξη του Μάστερτον στα ελληνικά 

Κατηγορία:Άγγλοι μυθιστοριογράφοι
Κατηγορία:Άγγλοι διηγηματογράφοι
Βαν Χέλσινγκ

Ο ***Άμπραχαμ Βαν Χέλσινγκ*** είναι ένας φανταστικός χαρακτήρας που πρωτοεμφανίζεται στο μυθιστόρημα *[[Δράκουλας (βιβλίο)|Δράκουλας]]*, του Ιρλανδού συγγραφέα Μπραμ Στόκερ. Στο μυθιστόρημα, ο Βαν Χέλσινγκ είναι Ολλανδός καθηγητής και δόκτορας. Κάποιες φορές παίρνει τον τίτλο του κυνηγού βρικολάκων σε κινηματογραφικές ταινίες.

## Στο μυθιστόρημα

Στο μυθιστόρημα, ο Βαν Χέλσινγκ καλείται από το Άμστερνταμ στο Λονδίνο από τον πρώην μαθητή και φίλο του Δρ. Τζον Σούαρντ, για να θεραπέυσει την Λούσυ Γουέστενρα για την ξαφνική αρρώστια της. Ο Βαν Χέλσινγκ καταλαμβαίνει από τα δύο μικρά σημάδια στον λαιμό της πως η ίδια επισκέφθηκε από βρικόλακα (ο Κόμης Δράκουλας). Ο Βαν Χέλσινγκ κάνει ότι μπορεί για να την βοηθήσει, αλλά όταν η Λούσι πεθαίνει και γίνεται ολοκληρωτικά βρικόλακας, αναγκάζεται να την καταστρέψει, μαζί με την βοήθεια του Σούαρντ και των φίλων του. Αργότερα, με την βοήθεια των Τζόναθαν Χάρκερ, Κουίνσι Μόρις, Άρθουρ Χόλμγουντ και Σούαρντ προσπαθεί να σώσει την αρραβωνιαστικά του Χάρκερ, την Μίνα από τον Δράκουλα. Στο τέλος, ο Δράκουλας καταστρέφεται από μαχαιριά στην καρδία.

## Κινηματογράφος

Σε ταινίες παίχτηκε από τους Τζον Γκότορτ, Έντουαρντ Βαν Σλόαν, Πίτερ Κάσινγκ, Χιου Τζάκμαν, Λόρενς Ολίβιερ, Άντονι Χόπκινς και Μελ Μπρουκς.

## Παραπομπές


Κατηγορία:Λογοτεχνικοί χαρακτήρες
Δρ. Τζον Σούαρντ

Ο **Δρ. Τζον Σούαρντ** (*Dr. John Seward*), κάποιες φορές ως "Τζακ", είναι ένας φανταστικός χαρακτήρας στο μυθιστόρημα "Δράκουλας" από τον Ιρλανδό συγγραφέα Μπραμ Στόκερ.

Στο μυθιστόρημα, ο δόκτορας Σούαρντ δουλεύει στο ψυχιατρείο, που ανήκει στον ίδιο, δίπλα από το νέο σπίτι του Κόμη Δράκουλα, το αββαείο Κάρφαξ. Ένας από τους ασθενής του είναι ο Ρένφιλντ, ένας ημι-τρελός που νομίζει πως το να τρώει μικρά έντομα, ποντίκια και άλλα ζώα θα του δώσουν περισσότερη ζωή.

Ο Σούαρντ είναι φίλος με τους Κουίνσι Μόρις και Άρθουρ Χόλμγουντ, που και οι τρεις τους έκαναν την ίδια μέρα πρόταση γάμου στην Λούσι Γουέστενρα. Ο φίλος και παλιός μέντορας του είναι ο Ολλανδός Καθηγητής Βαν Χέλσινγκ, τον οποίο καλεί στην Αγγλία με την παράξενη και ξαφνική αρρώστια της Λούσι.

Σε ταινίες παίχτηκε από ηθοποιούς όπως: Γκουστάβ Μποτζ (Νοσφεράτου) το 1922, Χέρμπερτ Μπάνστον (Ο Κόμης Δράκουλας) το 1931, Τσαρλς Πακ (Δράκουλας, ο Βρυκόλακας των Καρπαθίων) το 1958, Ντόναλντ Πλέσενς (Δράκουλας: Φυγή απ' τα Καρπάθια) το 1970, Ρίτσαρντ Γκραντ (Δράκουλας) το 1992 και Χάρβεϊ Κόρμαν (Δράκουλας: Νεκρός και μ' αρέσει) το 1995.

## Παραπομπές


Κατηγορία:Λογοτεχνικοί χαρακτήρες
Βικιβιβλία

Τα **Βικιβιβλία** είναι μία συλλογή βιβλίων ανοιχτού περιεχομένου, εγχειριδίων, καθώς και άλλων κειμένων που είναι βασισμένα σε βιβλία που έχουν συγγραφεί συλλογικά.

Το περιεχόμενο των Βικιβιβλίων καλύπτεται από την Άδεια Ελεύθερης Τεκμηρίωσης GNU. Οποιαδήποτε συμβολή παραμένει πνευματική ιδιοκτησία των συμβαλλομένων, και η ελεύθερη άδεια τεκμηρίωσης εξασφαλίζει ότι είναι ελεύθερα διαθέσιμα και έτσι θα παραμείνουν.

Τα Βικιβιβλία είναι οργανωμένα με τη μορφή αναλυτικών βιβλιοθηκών και ο εμπλουτισμός τους βρίσκεται διαρκώς σε εξέλιξη, σε όλες τις γλώσσες που συμμετέχουν στο εγχείρημα

## Παραπομπές


## Δικτυακοί τόποι

*The Hindu, 27 Oct 2003  (αγγλ.)
* Wikibooks' Main Page αγγλ.
* Wikibooks' πολύγλωσση πύλη
* Τα Βικιβιβλία αναλαμβάνουν την παραγωγή κειμένων βιβλίων αγγλ.

Κατηγορία:Ψηφιακές βιβλιοθήκες
Βιβλια
Μώμος

**Μώμος** είναι το όνομα αρχαίου, ίσως ασήμαντου, θεού της Ελληνικής μυθολογίας, που εκδιώχθηκε από τον Όλυμπο επειδή αμφισβήτησε τον θεό Δία. Είναι ο θεός της χλεύης και του σκώμματος, της ειρωνείας και του σαρκασμού, προσωποποίηση της κοροϊδίας και της αποδοκιμασίας. Τον παρίσταναν να κρατά ένα ραβδί που η πάνω άκρη του κατέληγε σε κεφάλι γυναίκας.

## Ο μύθος
Η ελληνική μυθολογία λέει ότι καθώς οι άνθρωποι έγιναν πολλοί και βάραιναν τη Γαία, εκείνη παραπονέθηκε στον Δία να την ελαφρύνει λίγο. Ο Δίας προκάλεσε έναν πόλεμο, τον Θηβαϊκό, στον οποίο σκοτώθηκαν πολλοί άνθρωποι και έτσι η θεά Γαία ελάφρυνε. Το πρόβλημα όμως επανεμφανίστηκε αργότερα και ο Δίας ζήτησε τη συνδρομή και άλλων θεών. Τότε ο Μώμος, γιος της Νύχτας, - κατά άλλους της Θέμιδος και του Ύπνου, κατά άλλους πατρός αγνώστου, τον συμβούλεψε να γεννήσει μια πανέμορφη κόρη και να παντρέψει τη Νηρηίδα Θέτιδα με θνητό. Ο Δίας ακολούθησε τις συμβουλές του και έτσι γέννησε από τη Λήδα την Ελένη και πάντρεψε τη Θέτιδα με τον Πηλέα. Αυτά τα δύο γεγονότα έγιναν αιτία να ξεσπάσει ένας μεγάλος πόλεμος πολύ πιο φονικός από τον προηγούμενο που θα γινόταν γνωστός ως Τρωικός πόλεμος.

Αναφέρεται από τον Λουκιανό στο έργο του «Θεών εκκλησία» να κατακρίνει τον Δία για παρανομίες με αποτέλεσμα να νοθεύεται το συνέδριο, με το να ενώνεται με θνητές γυναίκες. Ο θεός αυτός κατέκρινε επίσης τον θεό Ήφαιστο, επειδή, όταν έφτιαξε τον άνθρωπο, δεν κατασκεύασε παράθυρα στο στήθος του, ώστε να βλέπει ο κόσμος τι σκέπτεται και αν λέει ψέματα ή αλήθεια. Λέγεται ότι πέθανε από τη λύπη του, επειδή δεν κατόρθωσε να βρει καμία ατέλεια στη θεά Αφροδίτη.

Στη φαντασία των ανθρώπων αναποδογυρίζει απότομα τις τύχες τους. Τους ρίχνει απ' την ευτυχία στη δυστυχία, μετατρέπει τις επιτυχίες τους σε αποτυχίες και τους «θριάμβους» τους σε απόγνωση.

## Παραπομπές


## Πηγές
*Ησίοδος: *[[Θεογονία]]* - 214
*Αίσωπος: *Μύθοι* - 253
*Φιλόστρατος

Κατηγορία:Θεότητες της ελληνικής μυθολογίας
Ανθείας

Ο **Ανθείας** ήταν γιος του Εύμηλου αυτόχθονα βασιλιά και οικιστή της Αρόης. Την εποχή εκείνη ο Τριπτόλεμος από την Ελευσίνα είχε διδαχθεί από την Δήμητρα την σπορά του σιταριού και καβάλα σε ένα άρμα που το έσερναν φτερωτοί δράκοντες, γύριζε όλη την Ελλάδα και μάθαινε τους ανθρώπους να καλλιεργούν το στάρι. Κατά την παραμονή του Τριπτόλεμου στην Αρόη, και ένα βράδυ που κοιμόταν, ο Ανθείας καβαλάει το άρμα του, αλλά μην μπορώντας να ελέγξει τους δράκοντες πέφτει από ψηλά στην γη και σκοτώνεται. Στο σημείο που έπεσε ο Εύμηλος και ο Τριπτόλεμος ίδρυσαν μία νέα πόλη, την Άνθεια, δίπλα στην Αρόη.

## Παραπομπές


Κατηγορία:Ιστορία της Πάτρας
Κατηγορία:Αρχαίοι Αχαιοί
Κατηγορία:Επώνυμοι ήρωες της ελληνικής μυθολογίας
Εύμηλος της Αρόης

Ο **Εύμηλος** *(Εὔμηλος)* ήταν αυτόχθων βασιλιάς μικρού (ολιγάριθμου) λαού της αρχαιότητας, των Αιγειαλειών της Αχαΐας. Σύμφωνα με τον Θωμόπουλο και τον Κόντογλου το όνομα του φανερώνει τον αρχηγό ποιμένων, που οδηγούν καλά πρόβατα (*εὑ* + *μήλα* (πρόβατα), "πολύμηλος, αυτός που έχει πολλά πρόβατα").
Στην εποχή του Εύμηλου ήρθε και στην περιοχή ο Τριπτόλεμος ο οποίος γύριζε όλη την Ελλάδα και μάθαινε στους ανθρώπους να καλλιεργούν στάρι. Ο ίδιος είχε διδαχθεί από τη θεά Δήμητρα. Ο Τριπτόλεμος ήρθε καβάλα σε ένα άρμα που το έσερναν φτερωτοί δράκοντες. Αφού πρώτα έλεγξε αν ήταν γόνιμο το έδαφος, δίδαξε τον Εύμηλο τη σπορά του σταριού, βοήθησε τον Εύμηλο να χτίσει μια πόλη για να εγκατασταθεί με τον λαό του. Έτσι κτίστηκε η Αρόη που πήρε το όνομα της από την Άροση (όργωμα) της γης. Κάποιο βράδυ που κοιμόταν ο Τριπτόλεμος, ο Ανθείας, γιος του Εύμηλου, καβάλησε το άρμα για να σπείρει, αλλά δεν τα κατάφερε να συγκρατήσει τους δράκοντες οι οποίοι τον έριξαν από ψηλά στη γη και σκοτώθηκε. Στο μέρος που έπεσε ο Εύμηλος ίδρυσε μια δεύτερη πόλη, δίπλα στην Αρόη, και την ονόμασε Άνθεια προς τιμή του γιου του. Ανάμεσα στις δύο πόλεις χτίστηκε αργότερα η Μεσσάτις. Αυτές τις τρεις πόλεις ένωσε μετά από χρόνια ο Πατρεύς και ίδρυσε την Πάτρα.

## Παραπομπές


Κατηγορία:Μυθικοί βασιλείς της Αχαΐας
Κόμης Δράκουλας: Φυγή απ' τα Καρπάθια

***Κόμης Δράκουλας: Φυγή απ' τα Καρπάθια*** (*Dracula*) είναι μια ταινία τρόμου του 1979, σε σκηνοθεσία του Τζον Μπάνταμ.

Όπως στην ταινία του 1931 *[[Ο Κόμης Δράκουλας (ταινία)|Ο Κόμης Δράκουλας]]*, το σενάριο για αυτήν την κινηματογραφική μεταφορά του μυθιστορήματος Δράκουλας του Μπραμ Στόκερ βασίζεται πάνω σε μια θεατρική παράσταση από τους Χάμιλτον Ντιν και Τζον Λ. Μπάλντερστον.

Στην ταινία πρωταγωνιστούν οι: Φρανκ Λαντζέλα (Δράκουλας), Λόρενς Ολίβιε (καθηγητής Βαν Χέλσινγκ), Ντόναλντ Πλέζανς (δρ Τζακ Σούαρντ), Κέιτ Νέλιγκαν (Λούσι Σούαρντ), Τρέβορ Άιβι (Τζόναθαν Χάρκερ), Ζαν Φρανσίς (Μίνα Βαν Χέλσινγκ) και Τόνι Χέιγκαρθ (Μάιλο Ρένφιλντ).

Η υπόθεση της ταινίας διαδραματίζεται στις αρχές του 20ου αιώνα. Ο Κόμης Δράκουλας εγκαταλείπει τα Καρπάθια Όρη και εγκαθίσταται στη μικρή πόλη Γουίτμπι στην Αγγλία. Εκεί γνωρίζει τον γιατρό Σούαρντ, διευθυντή του τοπικού ψυχιατρείου. Σύντομα ο τρόμος και ο πανικός καταλαμβάνει τους κατοίκους της πόλης και ο Βαν Χέλσινγκ, αμείλικτος εχθρός του Δράκουλα, αποφασίζει να αναλάβει δράση...  

## Παραπομπές


Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1979
Κατηγορία:Βρετανικές ταινίες τρόμου
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Βρετανικές ταινίες της δεκαετίας 1970
Κατηγορία:Ταινίες με μουσική σύνθεση Τζον Γουίλιαμς
Κατηγορία:Ταινίες βασισμένες σε θεατρικά έργα
Κατηγορία:Αισθηματικές ταινίες τρόμου
Κατηγορία:Ταινίες παραγωγής Universal Pictures
Ψαροκωστούλα, αγάπη μου

Η εκπομπή **Ψαροκωστούλα, αγάπη μου** ήταν μία καθημερινή σατιρική εκπομπή με κούκλες, που προβλήθηκε στον Antenna κατά το διάστημα 1990-1993.

Το όνομα της εκπομπής ήταν εμπνευσμένο από την Ψαροκώσταινα.

Την παραγωγή της εκπομπής, που προβάλλονταν κάθε βράδυ στις 21:00 και μετά το κεντρικό δελτίο ειδήσεων του σταθμού των 20:30, είχε η Οικογένεια Σοφιανού. Το σενάριο και η σκηνοθεσία ήταν της Ήβης Σοφιανού

Τα κείμενα συνυπέγραφε και ο Γιάννης Βαρδάχαλας. Δεν διευκρινίστηκε ποτέ ποιος κρυβόταν πίσω από το παραπάνω ψευδώνυμο. Κατά πάσα πιθανότητα ήταν ο Γιάννης Καλαμίτσης.

Γνωστοί ηθοποιοί που δάνεισαν τις φωνές τους στην Ψαροκωστούλα είναι οι: Παύλος Χαϊκάλης, Κώστας Τριανταφυλλόπουλος, Μιχάλης Μητρούσης, Τάσος Μασμανίδης, Σταύρος Μαυρίδης, Ματίνα Καρρά, Λουκάς Φραγκούλης, Τάσος Κωστής, Φαίδων Σοφιανός, Ήβη Σοφιανού, Σταύρος Ξενίδης, Ελένη Δακορώνια, Γιώργος Γεωγλέρης, Κώστας Σκόκκος, Δημήτρης Πιατάς, Παύλος Κοντογιαννίδης, κ.α.

## Παραπομπές


Κατηγορία:Ελληνικές σατιρικές εκπομπές
Κυριακούλης Π. Μαυρομιχάλης

:*Για τον οπλαρχηγό της επανάστασης του 1821 δείτε [[Κυριακούλης Μαυρομιχάλης]]*

Ο **Κυριακούλης Μαυρομιχάλης** (Αθήνα, 1849 ή 1850 - 20 Ιανουαρίου 1916), με καταγωγή από τη Μάνη, μέλος της οικογένειας Μαυρομιχάλη, ήταν πολιτικός που χρημάτισε Πρωθυπουργός της Ελλάδας αμέσως μετά το Κίνημα στο Γουδί.

## Βιογραφία
Γεννήθηκε στην Αθήνα και ήταν γιος του Πέτρου Μαυρομιχάλη. Σπούδασε πολιτικές επιστήμες στην Αθήνα και στο Παρίσι. Εκλέχτηκε βουλευτής Οιτύλου για πρώτη φορά το 1879 και διετέλεσε υπουργός Στρατιωτικών, Εσωτερικών, Εξωτερικών και Δικαιοσύνης. Το 1905, μετά την δολοφονία του πρωθυπουργού και προέδρου του Εθνικού Κόμματος, Θεοδώρου Δηλιγιάννη, ο Μαυρομιχάλης ήταν υποψήφιος πρόεδρος του κόμματος και εξελέγη. Με το Κίνημα στο Γουδί το 1909, διορίστηκε πρωθυπουργός και σχημάτισε κυβέρνηση αλλά τον Ιανουάριο του 1910, παραιτήθηκε λόγω διαφωνίας με τον Στρατιωτικό Σύνδεσμο.

Απεβίωσε στην Αθήνα τον Ιανουάριο του 1916 και κηδεύτηκε με τιμές εν ενεργεία Αντιστράτηγου. Γιος του ήταν ο Πέτρος Κ. Μαυρομιχάλης.

Ο Κυριακούλης Μαυρομιχάλης υπήρξε ιδιοκτήτης του Μεγάρου Μαυρομιχάλη στην Αθήνα, όπου σήμερα στεγάζονται τα γραφεία του Ευρωπαϊκού Κοινοβουλίου στην Ελλάδα, και της Έπαυλης Μαυρομιχάλη στην Καστέλα, η οποία είναι εγκαταλελειμμένη εδώ και δεκαετίες έχει γίνει το επίκεντρο διαφόρων αστικών μύθων.

## Παραπομπές


## Πηγές
* 

## Εξωτερικοί σύνδεσμοι
*Βιογραφία στο sansimera.gr

Μαυρομιχάλης Κ
Μαυρομιχάλης Κ
Μαυρομιχάλης Κ
Μαυρομιχάλης Κ
Μαυρομιχάλης Κ
Κυριακουλης
Μ
Κατάλογος δημάρχων Ηρακλείου

Παρατίθεται σε χρονολογική σειρά κατάλογος με τα πρόσωπα που χρημάτισαν Δήμαρχοι του Ηρακλείου.
Κατά την περίοδο της ημιαυτονομίας (Κρητική Πολιτεία) οι δήμαρχοι ήταν μουσουλμάνοι, με πρώτο του 20ού αιώνα τον Μουσταφά Δεληαχμετάκη. Το 1911 ο πρώτος χριστιανός δήμαρχος έγινε ο Στυλιανός Γεωργίου. Από το 2024 στο αξίωμα βρίσκεται ο Αλέξης Καλοκαιρινός.

## Περίοδος Κρητικής Πολιτείας - Ημιαυτονομίας
*1900 - 1901: Μουσταφά Δεληαχμετάκης
*1901 - 1903: Ριφάατ Αφεντακάκης
*1904 - 1911: Μουσταφά Δεληαχμετάκης
*1911 - 1916: Στυλιανός Γεωργίου

## Δήμαρχοι από το [[1916]] ως σήμερα
*1916 - 1920: Ιωάννης Βογιατζάκης
*1920 - 1922: Στυλιανός Γεωργίου
*1922 - 1929: Ιωάννης Βογιατζάκης
*1929 - 1934: Ανδρέας Παπαδόπουλος 
*1934 - 1940: Μηνάς Γεωργιάδης
*1940 - 1941: Εμμανουήλ Ξανθάκης
*1941: Χριστόφορος Ζουράρης
*1941: Διομήδης Τσακίρης
*1941 - 1944: Μάνθος Πλεύρης
*1944 - 1946: Δημήτριος Χαλκιαδάκης
*1946 - 1950: Αριστείδης Ανδρουλάκης
*1950 - 1951: Δημήτρης Χαλκιαδάκης
*1951: Ηλίας Πόρταλης
*1951 - 1959: Γεώργιος Γεωργιάδης
*1959 - 1964: Νικόλαος Κρασαδάκης
*1964 - 1967: Ανδρέας Καλοκαιρινός
*1967 - 1969: Νικόλαος Χατζάκης
*1969 - 1971: Ιωάννης Βογιατζάκης
*1971 - 1973: Αριστείδης Πετράκης
*1973 - 1974: Αποστόλης Πετράκης
*1974 - 1975: Ζήσης Κόττας
*1975 - 1989: Μανόλης Καρέλλης
*1989 - 1994: Κώστας Κληρονόμος
*1994: Μιλτιάδης Φαρσάρης
*1995 - 2002: Κώστας Ασλάνης
*2003 - 2014: Γιάννης Κουράκης
*2014 - *[[2023]]*: Βασίλης Λαμπρινός
*2024 - εν ενεργεία: Αλέξης Καλοκαιρινός
Εξελέγη από τον πρώτο γύρο το 2023 με 47,12%.

## Παραπομπές


## Πηγές
*Δημήτρης Χ. Σάββας, Η πόλη του Ηρακλείου και οι Δημοτικοί Άρχοντες Ιστορικές αναδρομές και διαδρομές, έκδοση Δήμου Ηρακλείου, Βικελαία Βιβλιοθήκη, Ηράκλειο, 2013.

Κατηγορία:Ηράκλειο
*
Ηρακλ
Βίκτωρ Δούσμανης

Ο **Βίκτωρ Δούσμανης** (1861-1949) ήταν αξιωματικός του ελληνικού στρατού, που έφτασε έως το αξίωμα του αρχηγού ΓΕΣ (1914-15, 1915-16, 1921, 1922-23).

## Βιογραφικά στοιχεία
Γεννήθηκε στην Κέρκυρα και καταγόταν από αριστοκρατική οικογένεια ηπειρώτικης καταγωγής, η οποία συγγένευε με βασιλικούς και πριγκηπικούς οίκους. Παππούς του ήταν ο Αντώνιος Λευκόχειλος - Δούσμανης, διαπρεπής πολιτικός, ενώ μικρότερος αδερφός του ήταν ο ναύαρχος Σοφοκλής Δούσμανης. 

Συμμετείχε στους Βαλκανικούς Πολέμους με το βαθμό του αντιστράτηγου. Επίσης διετέλεσε υπασπιστής του βασιλιά Κωνσταντίνου, υπαρχηγός και αρχηγός του Γενικού επιτελείου (ΓΕΣ) το 1914-16 και ξανά το 1921, καθώς και καθηγητής γεωδαισίας στη Σχολή Ευελπίδων.
Το 1917 εξορίστηκε από τους βενιζελικούς στην Κορσική και στη συνέχεια (1922) καταδικάστηκε σε θάνατο από το Ειδικό Στρατοδικείο, αλλά η ποινή δεν εκτελέστηκε τελικά. Αποστρατεύτηκε το 1923. 

Πέθανε σε στρατιωτικό νοσοκομείο στην Αθήνα στις 12 Ιανουαρίου 1949 σε ηλικία 88 ετών και κηδεύτηκε από το Πρώτο Νεκροταφείο Αθηνών.

## Συγγραφικό έργο
Πολυγραφότατος, συνέγραψε τα έργα "Γεωδαισία", "Στρατηγικαί τακτικαί οδηγίαι", «Ιστορία του πολέμου του 1913», "Η εσωτερική όψη της μικρασιατικής εμπλοκής", "Ιστορία και Γεωγραφία της Θεσσαλίας", "Απομνημονεύματα", κ.ά. Διάσημος για την ευρυμάθειά του, διετέλεσε διευθυντής σύνταξης της εγκυκλοπαίδειας του Πυρσού.

## Αποτίμηση
Ο Δούσμανης υπήρξε ικανότατος επιτελικός αξιωματικός και σε αυτόν οφείλεται εν πολλοίς η νίκη στον Β' Βαλκανικό Πόλεμο καθώς διατελούσε αρχηγός του Επιτελείου. 

Κατά τη διάρκεια της επιθετικής εξόρμησης των Ελλήνων το καλοκαίρι του 1921 στην Μικρά Ασία ως αρχηγός του ΓΕ τα επιτελικά σχέδια του ΕΣ απέτυχαν με αποκορύφωμα τη μοιραία εκστρατεία Σαγγαρίου-Αγκύρας που είχαν σαν αποτέλεσμα την τελική ήττα και μικρασιατική καταστροφή. 

Ήταν διαβόητος για την αλαζονική του συμπεριφορά ενώ, αν και υπήρξε απολύτως αφοσιωμένος προς τον βασιλιά Κωνσταντίνο, δεν δίστασε να γράψει άσχημα λόγια για τους παλαιούς του συνεργάτες Ιωάννη Μεταξά και Ξενοφώντα Στρατηγό.

## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες στρατιωτικοί των Βαλκανικών Πολέμων
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Έλληνες βασιλόφρονες
Κατηγορία:Αντιβενιζελικοί
Κατηγορία:Εθνικός Διχασμός
Κατάλογος δημάρχων Αμαλιάδας

Η **[[Αμαλιάδα]]**  αναγνωρίστηκε κοινότητα το 1912 και το 1924 προήχθη σε Δήμο. 

## Κατάλογος
Από το 1914, κοινοτάρχες και δήμαρχοι έχουν διατελέσει οι εξής.

## Κοινότητα Αμαλιάδος
*Γεώργιος Ρετσινάς 1914-1915   
*Παναγιώτης Σωτηρόπουλος 1915-1916   
*Κωσταντίνος Δαλιάνης 1916-1917 1918-1922  
*Κωσταντίνος Σοφιάνος 1917-1918 
*Κωσταντίνος Δαλιάνης 1918-1922  
*Βασίλειος Μόσχοβος 1922-1925 

## [[Δήμος Αμαλιάδας|Δήμος Αμαλιάδος]]
*Βασίλειος Παπακωσταντίνου 1925-1930   
*Πάνος Ξυδιάς 1930-1931   
*Δημήτριος Καραμήτσος 1931-1934   
*Διονύσιος Λαγκαδινός 1934   
*Αλέκος Αλεξανδρόπουλος 1934   
*Αριστομένης Παπαγιαννόπουλος 1934-1937
*Γεώργιος Καπατσώρης 1937-1940       
*Ιωάννης Αγγούρης    
*Αριστείδης Ζαφειρόπουλος
*Αριστομένης Παπαγιαννόπουλος   1943
*Απόστολος Αποστολόπουλος     
*Μαρίκα Μπότση-Τσαπαλίρα 1944-1945   
*Νικόλαος Καλλιοντζής 1945  
*Αριστομένης Παπαγιαννόπουλος 1945
*Τάκης Πετρόπουλος 1946   
*Αθανάσιος Λεονταρίτης 1947 
*Αριστομένης Παπαγιαννόπουλος 1947-1948
*Βασίλειος Τσαπαλίρας 1948   
*Νικόλαος Σιγαλός 1948-1951   
*Αντώνιος Πετραλιάς 1951-1954   
*Γρηγόρης Τόγιας 1954 1959- 1963  
*Θεόδωρος Σιμιτζής 1955-1959   
*Κωνσταντίνος Γρηγορόπουλος 1964-1967 1974  
*Χαράλαμπος Τσεριώνης 1967-1969   
*Ιωάννης Ηλιόπουλος 1969-1974   
* Νικ. Φραγκογιαννόπουλος  1974 
*Αλέκος Δ. Φωτόπουλος 1974-1975
*Αθανάσιος Μπρίλλης1975   
*Σπυρίδων Μπεράτης 1975-1978   
*Αυγερινός Πετραλιάς 1979-1980   
*Διονύσιος Πανόπουλος (1927 - 29 Ιουλίου 2015)  1980-1986 (εξελέγη στις εκλογές του 1982).   
*Δημήτριος Ράλλης 1987-1994   
*Δημήτριος Κράλλης 1995-1998   
*Ιωάννης Λυμπέρης 1999 - 2010

## [[Δήμος Ήλιδας]]
*Ιωάννης Λυμπέρης 2011-2014
* Χρήστος Χριστοδουλόπουλος 2014-2019
* Ιωάννης Λυμπέρης 2019 - σήμερα (εκλεγείς το 2019 με ποσοστό 57,3% από τον 1ο γύρο). 

## Παραπομπές



αμαλιαδας
Γεώργιος Σ. Τσιτσάρας

Ο **Γεώργιος Τσιτσάρας** του Σπυρίδωνος (1916 - 18 Ιουλίου 1990)  ήταν Έλληνας πολιτικός.

## Σταδιοδρομία

Γεννήθηκε στο Καρπενήσι Ευρυτανίας το 1916 και ήταν γιος του Σπυρίδωνος Τσιτσάρα. Αδελφός του ήταν ο Κλεομένης Τσιτσάρας και ξαδέλφη του η Ελισάβετ Τσιτσάρα, σύζυγος του Αλέξανδρου Κορυζή.

Ήταν διορισμένος νομάρχης Αχαΐας δύο φορές: την πρώτη από τις 3-6-1950 έως τις 4-5-1955 και την δεύτερη από 14-2-1963 εως 16-11-1964. Το 1960-1961 διετέλεσε νομάρχης στην νεοσύστατη Νομαρχία Πειραιώς και το 1966 Νομάρχης Αττικής. Ήταν επίσης Νομάρχης Κορινθίας. Το 1967 ήταν Νομάρχης Φωκίδας και ως τον Ιούλιο του 1981 ήταν Νομάρχης Αττικής.

Ήταν παντρεμένος με τη Μαρία και απέκτησαν μία κόρη, τη Νίκη..
Κηδεύτηκε στις 19 Ιουλίου 1990, από τον ιερό ναό των Αγίων Θεοδώρων στο Πρώτο Νεκροταφείο Αθηνών.

## Πηγές
* Κουτουζής, Ταξίδι στον Μείζονα Πειραιά, ανακτήθηκε 14 Φεβρουαρίου 2013


Κατηγορία:Νομάρχες Αχαΐας
Κατηγορία:Νομάρχες Κορινθίας
Κατηγορία:Νομάρχες Πειραιά
Κατηγορία:Νομάρχες Αττικής
Κατηγορία:Νομάρχες Φωκίδας
Νεζερός

Με το όνομα **Νεζερός** και άλλα φερώνυμα, μπορεί να αναφέρονται:

* Άγιος Στέφανος: Χωριό της πρώην Επαρχίας Δομοκού στο Νομό Φθιώτιδας.
* Ασκουρίς ή Λακορίδα (Νεζερός ή Εζερός): Ορεινή λίμνη στη Θεσσαλία (σήμερα αποξηραμένη).
* Ζαραβίνα (Νεζερός): Η μία από τις δύο μικρές λίμνες στην περιοχή των πηγών στο λεκανοπέδιο του Παρακαλάμου στη Ήπειρο.
* Καλλιπεύκη (Νεζερός): Οικισμός, 56 χλμ. από τη Λάρισα στο Δήμο Γόννων.
* Νεζεροχώρια ή Νεζερά: Ομάδα ορεινών χωριών-ιστορική περιοχή της Αχαΐας.

## Σημείωση
Πρόκειται για ελληνικό τοπωνύμιο που χρησιμοποιήθηκε μετά τον 5ο αιώνα μ.Χ. με την κάθοδο σλαβικών φυλών στον ελληνικό χώρο. Η λέξη έχει σλαβική ρίζα (ezero) που σημαίνει λίμνη/έλος και είχε χρησιμοποιηθεί για σλαβική φυλή που είχε εγκατασταθεί στην Πελοπόννησο κατά τον 8ο αιώνα μ.Χ. (Εζερίτες).
Ρακόρ (κινηματογράφος)

Το **ρακόρ** είναι η κατάλληλη σύνδεση των πλάνων μιας σκηνής κλασικής αφήγησης στον κινηματογράφο, ώστε να δίνεται η εντύπωση στον θεατή της οπτικής - ηχητικής συνέχειας. Τα ρακόρ χωρίζονται σε:

**Ρακόρ βλεμμάτων**, είτε για τη σύνδεση δύο πλάνων πάνω στον νοητό άξονα των ηθοποιών, είτε για τη μετάβαση σε ένα άλλο πλάνο ή άξονα (π.χ. ο ηθοποιός κοιτάζει στον ουρανό και το αμέσως επόμενο πλάνο είναι πουλιά που πετούν).

Ερμηνευτικά ρακόρ, όπου οι ηθοποιοί πρέπει να ερμηνεύσουν τη σκηνή με τον ίδιο τρόπο (εκφράσεις, κινήσεις, στάση σώματος), όσες φορές χρειαστεί έως ότου να γυριστεί η σκηνή. Την ευθύνη για την τήρηση αυτών έχει η σκριπτ (συνήθως γυναίκα), που φροντίζει να καταγράφει τον ακριβή τρόπο που ερμηνεύθηκε μία σκηνή.

Τέλος, **σκηνογραφικά**, **ενδυματολογικά** αλλά και **φωτιστικά ρακόρ** είθισται να τηρούνται ώστε να προσδώσουν την αίσθηση συνέχειας.

Κατηγορία:Θεωρία του κινηματογράφου
Κατηγορία:Κινηματογραφία
Απόλυτο μέγεθος

Στην Αστρονομία, ως **απόλυτο μέγεθος M** ενός ουράνιου σώματος που βρίσκεται έξω από το Ηλιακό Σύστημα ορίζεται το φαινόμενο μέγεθος **m** που θα είχε το ουράνιο αυτό σώμα αν βρισκόταν σε απόσταση 10 parsec από τον επίγειο παρατηρητή και δεν υπήρχε καθόλου διαστρική απορρόφηση. Το απόλυτο μέγεθος επιτρέπει τη σύγκριση της πραγματικής λαμπρότητας των ουράνιων σωμάτων ανεξάρτητα από την απόσταση στην οποία βρίσκονται από εμάς.

:Η λαμπρότητα που παρουσιάζουν οι αστέρες εξαρτάται μεν από την απόσταση αλλά σχετίζεται κατ΄ ουσία στη θερμοκρασία τους και τις πραγματικές διαστάσεις τους. Έτσι ένας αστέρας μικρός σε διαστάσεις που βρίσκεται κοντά στη Γη είναι δυνατόν να φαίνεται λαμπρότερος από έναν άλλο πολύ μεγαλύτερο κατ΄ όγκο που λόγω της μεγάλης του απόστασης από τη Γη να φαίνεται αμυδρός. Προκειμένου λοιπόν να γίνει δυνατή η σύγκριση των αστέρων, αποφασίστηκε να εξετάζεται όχι πλέον το φαινόμενο μέγεθος τους, αλλά η λαμπρότητα που θα παρουσίαζαν όταν όλοι βρίσκονταν σε απόσταση 10 παρσέκ από τη Γη. Έτσι αυτό το μέγεθος που θα παρουσίαζε έκαστος αστέρας καλείται **απόλυτο μέγεθος του αστέρος**.

Από τον παραπάνω ορισμό έπεται ότι το απόλυτο μέγεθος χρησιμοποιεί την ίδια σύμβαση με το φαινόμενο, με διαφορά στη λαμπρότητα δύο σωμάτων γειτονικών μεγεθών (π.χ. 4ου και 5ου) περίπου 2,512 **φορές** (για την ακρίβεια την πέμπτη ρίζα του 100), και με τα λαμπρότερα σώματα να έχουν μικρότερα μεγέθη. Οι μεγαλύτεροι αστέρες και οι γαλαξίες φθάνουν σε *αρνητικά* απόλυτα μεγέθη.

Παραδείγματα:
# Ο αστέρας Αρκτούρος έχει απόλυτο μέγεθος M = – 0,38. Ο Ήλιος μας έχει απόλυτο μέγεθος M = 4,78. Συνεπώς ο Ήλιος παρατηρούμενος από απόσταση 10 παρσέκ ή 32,62 έτη φωτός μόλις που θα διακρινόταν με γυμνό μάτι σε νυκτερινό ουρανό. Από την ίδια απόσταση, ο Αρκτούρος θα φαινόταν να λάμπει 115 φορές λαμπρότερα από τον Ήλιο (ΔM = 5,16).
# Ο Γαλαξίας μας έχει εκτιμώμενο απόλυτο μέγεθος – 20,5.
# Οι θερμότεροι και μεγαλύτεροι αστέρες έχουν M λαμπρότερο του – 7.
# Οι ψυχρότεροι και μικρότεροι αστέρες (ερυθροί νάνοι) έχουν M αμυδρότερο του +15.

Το απόλυτο μέγεθος M συνδέεται με το φαινόμενο μέγεθος m και την απόσταση r σε παρσέκ με τη σχέση:

***M-m=5-5 log r***

## Απόλυτο μέγεθος στο Ηλιακό Σύστημα
Για τα σώματα του Ηλιακού Συστήματος (πλανήτες, κομήτες και ιδίως αστεροειδείς) χρησιμοποιείται ένα «απόλυτο μέγεθος» με διαφορετικό ορισμό: Συγκεκριμένα, εδώ το απόλυτο μέγεθος ορίζεται ως το φαινόμενο μέγεθος **m** που θα είχε το ουράνιο αυτό σώμα αν βρισκόταν σε απόσταση μιας αστρονομικής μονάδας τόσο από τον Ήλιο όσο και από τη Γη, και σε γωνία φάσεως μηδέν. Αυτό στην πραγματικότητα θα ήταν αδύνατο, αφού θα απαιτούσε ο παρατηρητής να βρίσκεται στο κέντρο του Ηλίου, αλλά είναι βολικό ως μέτρο συγκρίσεως. Για να μετατρέψουμε ένα αστρικό απόλυτο μέγεθος σε «πλανητικό», απλώς αφαιρούμε 31,67.

## Πηγές
* Νάβια, Λουίς Ε.: *Πορεία στο άγνωστο Σύμπαν*, εκδ. NOTOS, Αθήνα 1977.

Απολυτο μεγεθος
Κατηγορία:Ουράνια σώματα
Κατηγορία:Αστρονομικές μονάδες μέτρησης
Στέργιος Κατηχωρίτης

Ο **Στέργιος Κατηχωρίτης** Αρχιτέκτονας-Μηχανικός που διετέλεσε νομάρχης Αχαΐας απο τις 14-11-1993 εώς τις 31-12-1994. Γεννήθηκε στη Λαμία και μένει στην Αθήνα. Εκλέχτηκε με το ΠΑΣΟΚ στο οποίο εντάχτηκε το 1974. Το 1994 αποχώρησε απο το ΠΑΣΟΚ.

Κατηχωριτης
Κατηχωριτης